
Enkonduko 


Karaj legantoj! 

Espereble ni baldaŭ renkontiĝos en 
Oostende (BE). Rigardu niajn du belgajn 
amikinojn Margaretha kaj Flory; vi povas 
imagi la gajan etoson, kiun ili preparas 
por ni. Ilia organiza laboro estas giganta, 
ĉar nia Konferenco estos giganta: jam 
nun aliĝis pli ol cent personoj. Jam nun ni 
scias pri tre intemacia gmpo. Sed antaŭ 
tiu evento vi havos la okazon progresi 
legante la jenan numeron de nia revuo: la 
teksto de Ismael Avila prezentas al ni 
rimedon por progresi: retkurson el la 
sukcesa libro „Saluton ” de Audrey 
Childs-Mee; mi prezentas al vi alian 
rimedon por progresi kaj malkovri la 
japanan kulturon: la lemolibron de Ĉieko 
Doi; Julian prezentas al ni metodon por 
progresi; mi prezentas al vi programon 
por progresi: temas pri E-Sumoo de 
Jasuo Hori. Finnaj gesamideanoj invitas 
vin por progresi en Turku en aŭgusto. 
Raportoj kaj invitoj aperas el diversaj 
mondopartoj, el Afriko sude de Saharo, 
el Norda Afriko, el Kroatio, el Ukrainio, 
el Japanio, el Pollando, el Ĉinio. Do 
legante la revuon, ni vojaĝos tra la 
mondo. 

Ĉu AMO gravas nur en printempo? Certe 
ne. AMO okupas plurajn paĝojn de tiu ĉi 
numero. Kaj amikiĝo espereble kreskigos 
la sukceson de nia julia Konferenco. 

Amike: 

Mireille GROSJEAN , prez. de ILEI 

Interreta versio de la kurso „Saluton! Esperanto Aŭtodidakte" 

oficiale lanĉita dum la Konferenco de ILEI en Montevideo 


La 24-an de julio 2014, dum la 
Konferenco de ILEI en Monte- 
video, Ismael AVILA, kreinto de la 
interreta versio de tiu fama kurso, 
prelegis pri la apero de tiu ideo kaj 
la malfacilaĵoj sur la vojo de tiu 
disvolvado. Jen sube la detaloj de 
tiu multjara laboro. 

Iom da historio 

Inter la jaroj 1989 kaj 2000 la 
kurso Saluton! Esperanto Aŭto- 
didakte , de Audrey CHILDS-MEE, 
estis la plej fiirora titolo de la 
libroservo de UEA. Dum tiu 
periodo vendiĝis lcelkaj miloj da 
ekzempleroj de tiu rekta metodo. Tia populareco estas en si mem indiko pri 
la kvalito de la lernilo, aŭ almenaŭ pri ĝia taŭgeco por certaj lernaj 
kuntekstoj. Kiel la nomo de la kurso mem anoncas, unu el tiuj kuntekstoj 
estas la mem-lerna (aŭtodidakta) akirado de la lingvo, io pli kaj pli necesa 
en mondo, kie plej ofte mankas favoraj kondiĉoj por en-klasa instruado de 
Esperanto. Sed ankaŭ la uzo de Saluton! en ordinaraj klas-ĉambroj ne estis 
malofta. 

Alifianke, kiel fona fenomeno, dum la dek jaroj, en kiuj la kurso “Saluton!” 
plej furoris, okazis rapida populariĝo de Interreto. Tiel ke, iom post iom, tiu 
nova komunik-rimedo atingis preskaŭ la tutan mondon, ebligante aliron al 
multaj enhavoj, inkluzive al edukaj materialoj. 

Tiuj du paralelaj kaj sendependaj faktoj, nome, la relative granda 
populareco de la kurso Saluton! kaj la rapida disvastiĝo de la Reto, tiam 
kondukis al la ideo ekspluati la latentajn kapablojn de la kurso sur tiu nova 
tereno. Tiu ĉi teksto do resumas, kiel tiu ideo realiĝis dum la sekvaj jaroj 
kaj kiuj estis ĝis nun la unuaj rezultoj de tiu nova lernilo sur la Reto. 

Kiuj estus la celoj de tiu projekto? 

Estas klare, ke E-o celas ĉiujn homojn, sendepende de denaska kulturo, 
loĝloko kaj pagipovo. Konceme kulturajn diferencojn, unu el la plej 
interesaj kvalitoj de la kurso estas ĝuste ĝia rekta metodo, forte bazita sur 
bildoj. Tiu simpla aspekto ebligas, ke la samaj instmaĵoj estu uzataj ie ajn 
en la mondo, sen la neceso traduki la kurson al diversaj lingvoj. Tio estas 
ne nur konvena el disvolva vidpunkto, sed ankaŭ pli justa, ĉar kiam oni 
tradukas instru-materialojn al diversaj lingvoj, tre ofte minoritataj lingvoj 
estas neglektataj. 



Rilate al la pagipovo de la lernantoj, estas menciinde, ke la libro-forma 
kurso kostas ĉirkaŭ 11 eŭrojn kaj, supozeble, estis aĉetita nur de tiuj, kiuj 
povas pagi tian monsumon. Bedaŭrinde ne ĉiuj en la mondo povas aŭ emas 
tion fari. Do grava pravigo por la interreta versio estas ankaŭ la fakto, ke 
sur la Reto la kurso povas esti tute senpaga kaj, pro tio, esti pli juste 
dissendata tra la mondo. 

Tiel en sia nova interreta versio la kurso povas esti uzata de homoj en iu ajn 
lando, eĉ tie, kie ne estas instruistoj, libro-perantoj aŭ Esperanto- 
bibliotekoj. Laste sed ne balaste, en multaj kazoj interreta kurso ebligas 
privatan en-hejman lernadon de la lingvo tiamaniere, ke oni ne tuj 
submetiĝas al la iom malfavora sinteno de la socioj rilate al E-o. 

Jen do eble la ĉefaj strategiaj kialoj por entrepreni tiun adaptadon de la 
kurso. Sed krom ili oni povas ankaŭ mencii kapabligajn motivojn, kiel la 
volo esplori teknikajn kaj pedagogiajn aspektojn de tiu adaptado cele al ĝia 
sekva ripetado por aliaj bonaj lingvo-lernigaj metodoj. 

Ĉefaj decidoj kaj kompromisoj en la bitigo de la kurso 

Do la komenca decido transporti precize la kurson Saluton! al la Reto estis 
almenaŭ racie pravigebla, sed ankoraŭ necesis decidi, kiel profŭnde iri en la 
Reton. Simple alŝuti ciferigitan kopion de la libro estus la plej simpla 
alternativo, sed certe tio ne sufiĉus por ekspluati ĉiujn eblecojn de la nova 
medio. Do la transformo devus esti pli profunda kaj komenciĝis kun la 
kreado de hipertekstaj paĝoj, enhavantaj la tekstojn kaj la ciferigitajn 
bildojn de la kurso. Tiu laboro estis relative simpla, sen grandaj teknikaj 
defioj, sed alifianke tre longa pro tio, ke la kurso ampleksas ĉirkaŭ 200 
paĝojn. 

La transiro de papera al bita formo ebligis ankaŭ riĉigojn kiel la kolorigon 
de la bildoj. Tio povas ŝajni bagatelo, sed ne estas ia dubo, ke, por instrui 
pri „blua ĉielo” aŭ „verda trafik-lumo”, pli efikas havi la bildojn kun la 
koncernaj koloroj ol havi ilin en nuancoj de grizo. Tiun evidentan 
avantaĝon la presitaj kursoj malofte povas havi nur pro tio, ke la lcosto por 
eldonado de multkolora libro povus fariĝi tro granda eĉ por pagipova 
publiko. 

La komputila medio solvas ne nur la mankon de koloroj, sed ebligas eĉ la 
aldonon de movoj al kellcaj bildoj, precipe se tio konvenas por pliklarigi 
koncepton, kiel verbon. Reprenante la ekzemplon de la trafik-lumo, de 
originala papera bildo kun nemoviĝantaj aŭtoj antaŭ nigre-blanka trafik- 
lumo, la komputila versio povis evolui al moviĝantaj aŭtoj antaŭ flagrante 
verda trafik-lumo, multe pli kongrua kun la apuda teksto: „La verda lumo 
brilas kaj la aŭtoj iras”. 

Tamen, aspekto nemalhavebla por efika lingvo-kurso estas la sonoj, nome, 
la ekzisto de prononcaj modeloj de la lernata lingvo. En la presita kurso tio 
parte solviĝis per la eldono de aparta kasedo (kostanta pliajn 8 eŭrojn) kun 
kellcaj prononcaj modeloj. Tamen, se dum la furora periodo de Saluton! plej 
ofte la aĉetantoj de la libro simple preteratentis la ekziston de la kasedo, 
nuntempe la uzo mem de kasedoj preskaŭ tute malaperis. Tiel restas al la 
uzantoj de la presita metodo la altemativo klopodi deĉifri la Esperantajn 
fonemojn surbaze de desegnitaj buŝaj ekzemploj aŭ de prezentata komparo 
kun anglalingvaj fonemoj. 

98 pago naŭdek ok 

|«; Kovrilo «: Paĝo 97 Paĝo 99» Indekso »| 



Kioma horo estas? 


a) Estas kvin (minutoj) post la dua. 

b) Estas antaŭ la tria. submeti [?J 

c) EstaS . Submeti ? 

Ĉ) Estas J|(_II_||_||_1. 1 Submeti | r?1 

| Estas dek (minutoj) antaŭ ia naŭa. | 

Minuto, horo, tago, semajno, monato kaj jaro estas partoj de la tempo. 


Ankaŭ tiun aspekton la komputila versio ebligus solvi espereble pli 
kontentige, simple ĉar ĝia multrimeda naturo pretas por la kunekzistado de 
tekstoj kaj sonoj sur la hipertekstaj paĝoj. Sed ĝuste tie komenciĝis la plej 
malfacilaj teknikaj defioj por la projekto: la solvoj tiam ekzistantaj por 
mastmmi sonojn sur Interretaj paĝoj forte dependis de krozilaj tipoj kaj 
versioj, tiel ke solvo povus funkcii perfekte por Chrome kaj Internet 
Explorer , sed tute fuŝi por Firefox , Safari kaj Opera , aŭ inverse. Tiu 
teknika obstaklo baris la antaŭeniron de la projekto dum pli ol unu jaro, sed 
finfine antaŭ kvin jaroj lanĉiĝis kontentiga son-mastmma solvo por 
Interretaj paĝoj. Ĝi konvene kreas facilan kaj aŭtomatan konekton inter 
tekstoj kaj sonoj kaj, plej grave, per rimedoj samtempe taŭgaj por ĉiuj 
kroziloj. 

La solvon de la sonmastmma problemo sekvis tamen nova defio, nome, 
kiel produkti la son-dosierojn kun la prononcaj modeloj por la pli ol du mil 


IPR 15/2>8 





vortoj, frazoj kaj tekstoj de la kurso? La unua ideo estis uzi hejman solvon, 
nome, la voĉojn de mia familio. Tio montriĝis malfacila kaj nesufiĉe taŭga 
por modela prononcado, inter aliaj kialoj pro la neprofesieco de niaj voĉoj, 
nia tro mola akĉento kaj la manko de bonkvalitaj sonaparatoj en nia hejmo. 
Malhelpis ankaŭ la amplekso de la laboro mem, kiu postulus centojn da 
horoj de registrado nur por produkti mez-bonajn sonojn. 

Tiaj problemoj kaŭzis novan halton de la disvolvado. Tiu paŭzo daŭris pli 
ol unu tutan jaron, ĝis venis la ideo uzi sintezajn anstataŭ homajn voĉojn. 
Tia strategio ŝajnis pli konvena ĉar per parol-sinteziloj eblus pli efike 
produkti prononcajn modelojn, kun pli konstanta kvalito. 

Sed ĉu entute ekzistis parol-sintezilo por Esperanto? Antaŭ kvar jaroj la 
respondo al tiu demando estis emfaza „ne”. Tamen ni tiam informiĝis, ke 
oni jam laboras por krei tian ilon surbaze de sinteziloj por lingvoj kun 
simila fonetika sistemo. Tiu informo ne tuj solvis nian problemon, sed 
almenaŭ donis horizonton al la tuta projekto. 

Kvankam ĝi nun ŝajnas memevidenta, la fina solvo devis atendi unu plian 
jaron por aperi. Tio okazis, kiam fariĝis pli klare, ke por la kurso sufiĉus 
havi pretajn son-dosierojn kun bonaj prononcaj ekzemploj, sed ke la sintezo 
ne bezonus esti samtempa, tio estas, la kreado de la sonoj povus okazi antaŭ 
la uzado de la kurso mem. Laŭ tiu strategio eblus produkti la prononcajn 
modelojn pere de jam ekzistanta sintezilo de lingvo kun simila fonetiko 
(kun ĝustigoj de tiu aŭ alia fonemo), kaj tuj alŝuti sondosierojn al la kursa 
paĝaro. Do, ni ne plu devis atendi la finpretigon de aparta sintezilo por 
Esperanto. 

Do la sekva paŝo estis trovi parol-sintezilon por lingvo kun simila fonetiko, 
kiel ekzemple la kroata aŭ la ĉeĥa, adapti la Esperantajn grafemojn al la 
koncernaj grafemoj de tiuj lingvoj kaj tiam sintezi la parolojn. Tiel 
ekzemple la frazo „ĉu ankaŭ ĝi estas plumo?” transformiĝis al „ĉu ankau 
dzi estas plumo?”, tiamaniere, ke parol-sintezilo por la ĉeĥa lingvo povas 
bone prononci ĝin. Do, per tia strategio ni iom post iom sukcesis krei la 
son-dosierojn por ĉiu teksto aŭ vorto de la kurso. 

La unuaj rezultoj de tia strategio ne estis perfektaj, sed almenaŭ kontentigaj 
el lerniga vidpunkto ĉar, kvankam iomete roboteca, la unua parol-sintezilo 
uzata produktis voĉojn kun la ĝustaj fonemoj. Do kun tiaj voĉoj la unua 
versio de la kurso estis diskrete publikigita en la Reto en decembro 2013. 

La familioj Selo kaj Rino loĝas nek en la urbego nek en la urbeto, sed en 
antaŭ-urbo de urbego. 



Iliaj domoj estas ne en la urbego, sed ekster ĝi. 



urbeto 


antaŭ-urbo 






urbego 


Malgraŭ la ĝenerale pozitivaj reagoj de esperantistoj, kiuj esploris la 
kurson, aŭdiĝis plendoj rilate al la „troa roboteco” de la voĉoj. Konstateblis 
do, ke paradokse esperantistoj tute ne akceptas iun ajn gradon da 
artefariteco... 

Tio stimulis nin serĉi eĉ pli taŭgajn parol-sintezilojn kaj per ili refari la 
tutan stokon de son-dosieroj. Tiu plibonigo konsumis pliajn monatojn, kaj 
la novaj sondosieroj estis alŝutitaj al la kurso meze de la unua semestro de 
2014. La voĉoj tiam jam aspektis efektive pli naturaj, kaj de tiam ne plu 
aŭdiĝis fortaj plendoj rilate al la kvalito de la sonoj. 

Aldonaj avantaĝoj de la nova versio 

Alia menciinda diferenco de la komputila versio estas en tio, ke ĝi kapablas 
havi la ŝlosilon de ĉiu ekzerco apud la responda kampo mem, tiel ke, kaze 
de dubo, la lernanto povas tuj trovi la helpilon tie. En la presita kurso, pro 

manko de la hipertekstaj rimedoj, ĉiuj ŝlosiloj troviĝas en la fino de la libro, 
en loko malpli konvena por rapida kontrolo. 

La komputila medio ankaŭ ebligas aŭtomatan korektadon de la ekzercoj. En 
la komputila versio de la kurso Saluton! tiu rimedo uzas simplan komparon 
de la tajpitaj respondoj kun la respektivaj ŝlosiloj. Se ili kongruas, la 
lernanto tuj ricevas konfirmon per sono kaj kontrol-marko. Se io ne estas 
ĝusta, malsama sono indikos tion, kaj la lernanto havos la okazon repensi 
sian respondon aŭ, lastrimede, premi butonon kaj plenigi la kampon per la 
ŝlosila respondo. Tio aliflanke signifas, ke la nuna versio la kurso ne 
disponas pri pli kompleta kaj rafinita sistemo por kontrolado kaj diagnozo 
de la eraroj. Alivorte, la nunaj rimedoj taŭgas por esplora lernado de la 
lingvo fare de la uzantoj, sed ankoraŭ ne liveras al ni, surbaze de la plej 
oftaj eraroj, kernajn informojn pri la plej malfacilaj elementoj de la kurso, 
aŭ la rilato inter tiuj malfacilecoj kaj la lingva fono de ĉiu lernanto. Tial en 
tiu aspekto ĝi situas preskaŭ samloke kun la presita versio, escepte pro tio, 
ke en la interreta versio eblus havi iom da kontrolo pri la deveno de la 
lernantoj, pri la tempo, kiun ili pasigas sur la paĝaro, kaj kiom intense ili 
interagas kun la elementoj tie. 

Tiu malstrikta kontrolado de la respondoj, kiujn la lernantoj produktas, 
parte ŝuldiĝas al la decido ne postuli formalan enskribiĝon en la kurson. 
Tiun decidon pravigas la fakto, ke la ĉefa celo de la kurso estas lernigi 
Esperanton kaj deviga enskribiĝo en la retejon efikus kiel barilo, kiu 
forpelus multajn el la eblaj uzontoj de la kurso. Rezulte, la pesilo pendis 
favore al la libera aliro al la kurso, eĉ se tio malebligas pli individuan 
gvidadon de la lernantoj. 

La finaj ŝanĝoj en la adaptado de la metodo al la nova medio konsistis en la 
elekto de nova litertipo, ĉar tiu, kiu bone taŭgis por la presita libro ne sufiĉe 
konvenas por komputilaj ekranoj. Post iom da esplorado pri eblaj 
alternativoj fine elektiĝis litertipo nomata Candara , kiu inter la 
rekomendataj por komputilaj ekranoj prezentas unu el la plej belaj realigoj 
de la Esperantaj ĉapelitaj literoj. 

Unuaj rezultoj kaj donitaĵoj pri la kurso sur la reto 

La unuaj tri monatoj post la finaj plibonigoj de la kurso montris iom 
stabilan nombron da uzantoj. Averaĝe ĉiutage vizitis la kurson 40 lernantoj. 
Unu el la konstantaj originoj de tiuj vizitantoj estas la paĝoj pri Esperanto 


IPR15/2>11 



en Vikipedio, kie ni faris mencion pri la nova kurso en diversaj lingvoj. Tiu 
nombro altiĝis fojfoje rezulte ekzemple de mencio de la kurso en la 
fejsbuka paĝo de UEA, sed tiuj fejsbukaj diskonigoj kreas rapidan sed 
nedaŭran interesiĝon pri la kurso. Plej daŭran interesiĝon kreis mencio de 
la kurso en la retejo Esperanto-France. Tio verŝajne klarigas la elstaran 
plimultiĝon de la vizitantoj el Francio, kiuj nuntempe (dua semestro de 
2014) reprezentas ĉirkaŭ duonon de la tuta lernantaro de la kurso. 

La nombro de vizitantoj rimarkinde kreskis post aŭgusto 2014, eble kiel 
rezulto de la oficiala prezentado de la kurso en la Konferenco de ILEI en 
julio. Supozeble la diskonigo de la kurso antaŭ trideko da agemaj 
esperantistoj kreis ĉenan reagon, kiam kelkaj el la partoprenantoj 
bonvoleme diskonigis la kurson en siaj asocioj kaj inter siaj konatoj. 

Alia fenomeno tipa de Interreto estas la oftaj vizitoj de robotoj al la retejo. 
Tiuj vagabondaj softvaraj agentoj havas la taskon konstante rekrei mapon 
de la Reto, kaj por tio ili nepre devas viziti refoje ĉiun el la 200 paĝoj de la 
kurso. Tio estas iom ĝena, kiam oni volas kontroli kaj kalkuli la precizan 
nombron de veraj lernantoj en la kurso. Unu maniero distingi inter homo 
kaj roboto estas kompari la nombron da “tuŝoj” de la vizitanto sur ĉiu 
vizitata paĝo. Por robotoj tiu proporcio ofte estas 1/1, nome, unu tuŝo sur 
ĉiu paĝo, dum por veraj lernantoj la proporcio estas multe pli granda, 
indikante efektivan esploradon de la elementoj sur la koncema paĝo. 

Ricevitaj reagoj kaj finaj rimarkoj 

La kurso povas esti vizitata en la adreso: www.kursosaluton.org. Pro sia 
relative longa disvolviĝa historio la reta versio de kurso Saluton! prezentas 
modernan kernon sub iom malmoderna kovraĵo, nome, la paĝoj mem ne 
uzas elstare ĝisdatajn ornamajn tmkojn, sed la rimedoj uzataj por produkti 
kaj mastmmi la sonojn de la kurso estas tre novaj. Tio respegulas ne nur la 
fakton, ke la hipertekstaj paĝoj estis kreataj ĉirkaŭ 10 jarojn antaŭ la 
internaj sonprocezaj rimedoj, sed ankaŭ atestas nian emfazon sur la 
lernigan celon de la paĝaro, anstataŭ ian klopodon igi ĝin bela, moderna, 
sed didaktike neefika diletantejo. Ni opinias, ke tia strategio pli taŭgas por 
ordinaraj lernantoj. Alifianke estas konsentite, ke tre verŝajne la nuna 
ekstera aspekto de la kurso ne sufiĉe allogos ĝisostajn modernemajn 
interretulojn. Sed ni planas, iom post iom, plibonigi eĉ la supraĵon de la 
kurso, se ĝi efektiviĝos kiel populara kaj utila instmilo por Esperanto. Unu 

el tiuj plibonigoj, jam decidita kaj teknike provita, estos la aldono, sur ĉiu 
paĝo, de pli klara indekso de la enhavoj, tiel ke la uzantoj povu pli bone 
orientiĝi dum la navigado tra la kurso. 

En sia nuna stato la interreta versio de la kurso Saluton! povas esti efika por 
tiuj, kiuj lernos Esperanton aŭtodidakte, sed ankaŭ utili kiel komplemento 
por enklasa lernado de la lingvo. Lingvo-akirado progresas pli rapide, kiam 
lernantoj havas pli intensan kaj konstantan kontakton kun la instruata 
lingvo. A1 lernantoj, kiuj havas unu solan ĉeestan klason pri la lingvo 
semajne, interreta kurso kun amaso da tekstoj kaj sonoj povas doni aldonan 
okazon plu trempiĝi en la lingvo. Tio povus iĝi eĉ pli konvena, se la 
instruantoj konscie stimulos kaj gvidos tiajn eksterklasajn aktivaĵojn. Cu la 
Reta kurso Saluton! estos iam uzata paralele kun laŭdindaj iniciatoj kiel 
Lingvolanĉilo „Springboard to Languages ”, la tempo diros. 

E1 Belgio, Francio kaj Hungario estis ricevitaj tri skribaj reagoj de 
esperantistoj, kiuj provis kaj aprobis la kurson, ĉiuj kun tre ĝentilaj laŭdoj 
pri la iniciato kaj sugestoj pri ĝia diskonigo. Tiaj eĥoj estas forta stimulo 
por pluiri laŭ la pado de instruado de Esperanto per oportunaj, senpagaj kaj 
ĉiehaveblaj rimedoj. Eble oni povus diri, ke nia iniciato rangas inter tiuj 
bazitaj sur la kredo, ke la „fina venko” de la lingvo iam rezultos ne de vasta 
konvinkado de registaroj kaj organizaĵoj, sed de la praktika konstato, ke 
jam sufiĉe multaj unuopuloj, en tre diversaj landoj, vere scipovas la 
lingvon. 


Bazaj universitataj studoj por Esperanto-instruistoj. 

Restartis la interlingvistikaj studoj de UAM en Poznano 

de Ilona K0UTNY, Gvidanto de la Interlingvistikaj Studoj, 
http://www. amu. edu.pl/-interl/ 

La universitata instruado de esperantologio kaj interlingvistiko estas ne nur 
montrilo por la statuso de Esperanto, sed ankaŭ nemalhavebla por profesiaj 
instruistoj de esperanto. La trijaraj postdiplomaj interlingvistikaj studoj de 
la pola Universitato Adam Mickiewicz (UAM) disponigas la lingvistikajn 
kaj komunikadajn bazojn, enkondukas en la lingvistikon, literaturon, 
historion kaj kulturon de Esperanto kaj per la lastjara specialiĝo pri 
instruado formas kompetentajn instruistojn. La sume akireblaj 120 ETCS- 

poentoj kunmezureblas kun la postuloj de magistraj studoj. Ĉiun trian jaron 
restartas tiuj unikaj studoj ekde 1998. 



La 20-an de septembro 2014 kun 26 aliĝintoj el 14 landoj (7 el Brazilo, po 
3 el Hispanio kaj Pollando, po 2 el Slovakio kaj Svedio, po 1 el Rusio, 
Kroatio, Irano, Ĉehio, Hungario, Nederlando, Belgio, Francio kaj Granda 
Britio) la studoj rekomenciĝis la 6-an fojon. La gestudentojn bonvenigis la 
vicdekanino de la Novfilologia Fakultato, prof. Aldona Sopata, kaj la 
gvidanto de la studoj, prof. Ilona K0UTNY. 

La brazila entuziasmo videble kreskis malgraŭ la granda distanco kaj portis 
freŝan koloron al la eŭropa paletro. La varbado estis nun pli grandskala, 
danld al la paĝaro edukado.net, UEA kaj ESF. Ĉi-lasta disponigis bazan 
stipendion al 13 partoprenantoj. Edukado.net sukcese lanĉis kampanjon por 
helpi financi la vojaĝkostojn al Pollando de kelkaj partoprenantoj. 
ESF lanĉis subtenkampanjon AMU Poznanon! por la sekvaj sesioj, ja la 
regula partopreno postulas grandan sindediĉon de la gestudentoj. 

Dum la unua semajna intensa sesio en septembro okazis kurso pri 
interlingvistiko kun Vera BARANDOVSKA-FRANK (Germanio, profesoro de 
AIS), donanta superrigardon pri planlingvoj, al ĝi kontribuis Ivan COLLING 
(el Brazilo), kiu ĵus finis siajn interlingvistikajn studojn ĉe AMU. 
Esperantan kulturon enkondukis Zbigniew GALOR (prof. en la 

Universitato de Szczecin, Pollando), al tio adoniĝis interesaj prelegoj pri 
lingvo kaj kulturo de Sabine FlEDLER (prof. en la Universitato de Leipzig, 
Germanio), pri la E-gazetaro de Jukka PietilAinen (docento en la 
Universitato de Tampere, Finnlando) kaj pri Esperanta radiofonio de 
Barbara PlETRZAK (Pola Retradio, estrarano de UEA). 

La unuan periodon de la Esperanta literaturo prezentis tradicie Tomasz 
Chmielik (tradukisto kaj eldonisto, Pollando) kaj Lidia Lig^za (poetino el 
Krakovo, Pollando). Fonetikon kaj fonologion - startante de ĝeneralaj 
bazaj nocioj al karakterizo de Esperantaj sonsistemo kaj prononca normo - 
entreprenis Ilona K0UTNY (gvidanto de la IS, prof. de AMU, membro de 
AdE) kaj Nicolau DOLS SALAS (prof. en la Universitato de la Balearaj 
Insuloj). Post koncizaj prezentoj kaj diskutoj de ĉiuj studobjektoj sekvis 
hejma laboro. 

Dum la septembra sesio okazis ankaŭ la finaj ekzamenoj de la antaŭa 
grupo: 7 persistaj gestudentoj (3 el Brazilo, po unu el Germanio, Hungario, 
Litovio kaj Svislando) prezentis interesajn rezultojn de sia laboro: Ivan 
COLLING: Ĉu la polurita spegulo estas fleksebla kaj amika? Kelkaj 
konsideroj pri logikeco, reguleco, simpleco en lingvoj ; Guilherme JARDIM: 
Analizo de la rilato inter spiritismo kaj esperanto en Brazilo ; Rita M. N. 
De MORAES: Du malsimilaj romanoj, du similaj vojoj ; Anja Christina 
STECAY: Funkcio de kieeco en esperantaj krimromanoj ; Szabolcs SZILVA: 
Klasifikado de planlingvoj ; Snaiguole MALYCH: Ĉu esperantistoj agas 
inter si alimaniere ol kun neesperantistoj?; Mireille GROSJEAN: 
Komunikado en Afriko. Informoj pri la laboraĵoj aperas en Edukado.net. Iuj 
intencas daŭrigi siajn esplorojn, eĉ doktoriĝi. 

La unujaran instruistan trejnadon (kunlabore de UAM, ILEI kaj 
Edukado.net ), kiu okazas paralele kun la lasta jaro de la universitataj 
studoj, finis 5 partoprenintoj (Annie GRENTE kaj Marielou COCHARD el 
Francio, Martin PTASINSKI el Germanio, Luis LADEIRA el Portugalio kaj 
Karina OLIVEIRA el Brazilo) per finlaboraĵo kaj kompleksa ekzameno, ili 
akiris ILEI-atestilon pri instruado. 

La sesion sekvis la 3-a Interlingvistika Simpozio (25-26.09.2014), kun la 
ĉefa temo: internacia komunikado. Ĝi estis malfermita al neesperantistaj 
kontribuantoj, kiuj konsistigis pli ol kvaronon de la prelegantaro. 
Malfermis ĝin vicrektoro de UAM kaj parolis la vicdirektoro de la 
Lingvistika Instituto. Prelegoj estis prezentataj en Esperanto, la pola kaj 

angla, ili temis pri lingvopolitiko, interkultura komunikado kaj diversaj 
aspektoj de esperantologio kaj interlingvistiko kaj ankaŭ pri instruado. La 
programo kaj resumoj troviĝas en la retejo de la Studoj. Elektitaj artikoloj 
aperos anglalingve en la universitata lingvistika revuo JKI ( Lingvo . 
Komunikado. Informado) en 2015. 



La bankedo kunigis la malnovajn kaj novajn gestudentojn, instruistojn kaj 
prelegantojn en agrabla etoso. Gastis kaj laŭdis la aranĝon la vicdekano de 
la Novfilologia Fakultato, prof. Maciej KARPINSKI kaj la direktoro de la 
Lingvistika Instituto, prof. Piotr WlERZCHON. La gvidanto de la 
Interlingvistikaj Studoj transdonis la 10-jaran son- kaj videoarkivon de la 
Studoj al la reprezentantoj de la Viena Esperanto-Muzeo, CDELI (Centro 
de Dokumentado kaj Esploro pri la Lingvo Internacia en La Chaux-de- 
Fonds, Svisio) kaj Edukado.net. La semajnon finis la 30-a Arkones, fama 
kaj riĉa kultura aranĝo kun muziko, filmoj, teatraĵoj, ludoj kaj multaj 
diskutoj. A1 ties programo kontribuis ankaŭ prelegintoj kaj studentoj de la 
Interlingvistikaj Studoj. 

Post diligenta hejma laborado: plenumo de testoj, legado de proponata 
literaturo kaj pretigo de semestraj laboraĵoj el ĉiuj 4 studobjektoj la sesa 
interlingvistika grupo sukcese kaj bonetose daŭrigis siajn studojn per la 
dua ĉeesta sesio (31.01-06.02.2015) kun la partopreno de 20 gestudentoj 
el 24. Ili alfrontis ankaŭ la parolajn ekzamenojn dimanĉe kaj merkrede. La 

internacia partroprenantaro vigle kontribuis al la kurso pri komunikado 
(gvidata far Ilona K0UTNY) komparante la diverskulturajn lingvajn kaj 
nelingvajn komunikadmanierojn. 

Lidia Lig^za enkondukis la ĉeestantojn en la poezion kaj Tomasz 
CHMIELIK en la prozon de la dua periodo de la Esperanta literaturo. 
Michael FARRIS el la Lingvistika Instituto de UAM transdonis la bazojn de 
morfologio kaj sintakso kun multaj diverslingvaj ekzemploj al la 
gestudentoj. Kadre de Esperanta gramatiko estis traktataj tiklaj problemoj 
kiel la morfemklasifiko kaj la radikkaraktero, la -ata/ita problemo. Ĉi-foje 
krom Ilona Koutny kontribuis al la gramatika kurso Cyril BROSCH, juna 
germana doktoro pri lingvistiko, kiu finis la interlingvistikajn studojn en 
2008. La partoprenantoj havis eblon diskuti kun la kursgvidantoj. 

Kiel kutime, merkrede okazis la komuna vespero, ĉi-foje kun prezento de 
lingva seksismo en Esperanto de Cyril BROSCH, de ironiaj poemoj de Lidia 
LlG^ZA kaj abunda kontribuo de la partoprenantoj: poemoj, muziko kaj 
kantoj (Eida LlMA, Malgorzata Zl^BA-SZMAGLINSKA, Maria VERZUN), 
interalie la Esperanta versio de la eŭropa himno (Johano DERKS), 
memmuzikigitaj Zamenhof-poemoj (Michal KOZICKI), poemtradukoj (Suso 
MuiNOS) kaj ankaŭ propraj poemoj de Paŭlo NASCENTES. Victor LUFIMPU 
montris afrikajn dancojn kaj kantojn el Kongo kaj Zuzanna KORNICKA 
fermis la bonetosan kunestadon per kantoj kaj gitarludo. 

Post la intensa tutsemajna laboro sekvis la tradicia ekskurso al Toruno, kie 
Maria P0KRZYWNICKA, Teresa NEMERE kaj Kinga NEMERE- 
Cz ACHOWSKA akceptis la interesiĝeman grupon kaj gvidis ĝin tra la urbo. 
Okazis vizito en la Kopemik-muzeo kun Esperantlingva prezento de la 
historio de la urbo, en la kulturdomo kun spektaklo de Studio P, en liceo, 
kie Grabowski havas memortabulon. La ekspozicion pri la ĉiutaga popola 
vivo en la Etnografia Muzeo klarigis vigle Maria POKRZYWNICKA. Fine 
tomnaj mielkukoj kun kafo, teo atendis la gestudentojn, Maria P. kantigis 
kaj ludigis ilin. 

Bildoj pri la septembra kaj febmara sesioj troviĝas ĉe Edukado.net 
(Fotoalbumo 'Toznan 2014 septembro”). 

Eblos aliĝi al la sekva unujara instruista trejnado en 2016/17, kiu okazos 
kune kun la instmista specialiĝo de la universitata gmpo. 

La Interlingvistikaj Studoj: interna vido 


de Suso MOINHOS 

La unuan tagon ni venis plenaj de 
entuziasmo al la Novfilologia Fakultato. 
Kun kelkaj personoj mi interkonatiĝis la 
antaŭan vesperon, en la studenta gastejo 
Jowita. Aliajn mi identigis per Facebook, 
kvankam ni neniam kunestis. En la klas- 
ĉambro estiĝis rekonoj, salutoj, demandoj. 
Entute dudek ses studentoj el dek kvar 
ŝtatoj de la mondo. Neniam antaŭe estis 
tiom diversa kaj granda grupo en la 
Interlingvistikaj Studoj. Nia deven-mapo 
etendiĝis tiom vaste, ke ĝia orienta limo 
estis Irano kaj la okcidenta Brazilo. Ĝuste 
el ĉi lasta lando alteriĝis, post longa vojaĝado transatlantika, la plej 
multnombra landa kontribuo: sep aliĝintoj. 

Malantaŭ ni restis esperoj, strebadoj kaj, miakaze, antaŭaj klopodoj 
partopreni la studojn. La programon mi plurfoje legis. Tri jaroj povas ŝajni 
tro, sed la amplekso de la studobjektoj ja tion postulas. Kiam mi plenigis la 
aliĝilon kaj sendis ĝin, mi komprenis, ke mi ĵus prenis gravan decidon. 

Mi ricevis plurajn helpojn kaj ja estas juste, ke mi menciu ilin. Esperantic 
Studies Foundation (ESF) pagas al mi kaj aliaj studentoj la kotizon. 
Fundacion Esperanto, el Zaragozo (Hispanujo), helpis min per stipendio. 
Alifianke, Katalin Kovats organizis monkolektadon en Edukado.net, al kiu 
kontribuis pluraj personoj. Per tiu iniciato kellcaj samideanoj ege malavare 
helpis nin. Mi ankaŭ volas emfazi, ke en ĉiu momento Ilona Koutny, 
gvidanto de la Interlingvistikaj Studoj, zorgadas pri la studentoj kaj iliaj 
unuopaj bezonoj kaj lerte kunordigas la bonan funkciadon de la tuto. Mi 
restas tre danka al ĉiuj pro ilia helpo kaj subteno, sen kiuj mi ne povus 
partopreni. 

Krome, en 2015 ESF lanĉis la kampanjon ?, AMU Poznanon" (vortludo pri 
la siglo de Adam-Mickiewicz-Universitato), kun aparta karakterizo: al ĉiu 
mondonaco por subvencii la studentojn, ESF kontribuos per samvalora 
kvanto. Ĉiuj menciitaj strebadoj kaj ceteraj helpoj al aliaj partoprenantoj 

fare de organizoj kaj unuopuloj pelas nin kaj igas nin senti, ke ni trafe 
enŝipiĝis por ĉi longa vojaĝo. 

Tamen bedaŭrinde kelkaj forlasis la krozadon. Eble ili atendis alion, ne 
tiom sciencan, aŭ miselektis la trejniĝon, aŭ simple iliaj vivoplanoj 
ŝanĝiĝis. La enhavo de la Interlingvistikaj Studoj estas komparebla kun 
filologiaj studoj de ajna lingvo: fonologio kaj fonetiko, morfologio, 
sintakso, literaturo. Kutime unu el la lernobjektoj en filologiaj studoj de 
latinidaj lingvoj, almenaŭ en Eŭropo, estas latinida lingvistiko, kiu helpas 
enkadrigi la ceterajn studerojn; en la kazo de la Interlingvistikaj Studoj tiun 
saman rolon ludas la kurso de interlingvistiko. La Esperantan literaturon 
oni studas dum kvar semestroj, kaj la legolisto estas sufiĉe vasta. 

Kio do ne estas la Interlingvistikaj Studoj? Ili certe ne estas movada 
renkontiĝo. Oni okazigas abundajn eventojn laŭlonge de la tuta mondo kun 
riĉaj, buntaj kaj diversaj programoj, sed la Interlingvistikaj Studoj ne temas 
pri tio. Ili ankaŭ ne estas trejniĝo por lingvoinstruado aŭ pedagogia kurso. 
Tiucele RITE de Edukado.net aŭ la unujara instruista trejnado de UAM, 
ILEI kaj Edukado.net estas bonaj alternativoj. Kaj, fine, ili ne konsistigas 
ian rimedon por altigi la lingvonivelon. Gi devas esti kontentiga jam antaŭ 
la komenco de la studoj; se ne, oni ne kapablus kompreni la lecionojn kaj 
librojn, sukcese trapasi ekzamenojn kaj verki laboraĵojn. Por plibonigi sian 
Esperanton, interesitoj sin turnu al ĉeestaj aŭ retaj kursoj kaj, specife por 
altaj lertecoj, al distancaj lernoprogramoj kiel ekzemple tiuj proponataj de 
la Jagelona Universitato. 

En la dua sesio, en februaro, ni konstatis ion, ĝis nun ne palpeblan: la 
rapidan sinsekvon da lernendaĵoj. Efektive, dum la semajnoj en Poznano ni 
ricevas nur enkondukon, iaspecan giston por la hejma bakado de niaj panoj. 
Tiel ni venas al kruca punkto pri la Interlingvistikaj Studoj: kelkfoje 
formuliĝas la demando, ĉu la studoj estas sufiĉe altnivelaj, ĉu ili konformas 
al espereblaj profesieco, seriozeco kaj universitata karaktero. Mi ĉiam 
respondas "jes!": la profesoroj estas spertuloj pri sia fako, plejparte ili 
instruas en universitatoj. Kaj aldoniĝas: la nivelon decidas ankaŭ ni 
studentoj. Ni ĉiam havas la eblon postuli plian enprofundiĝon, kaj la 
docentoj konscias pri tio, ke ilia laboro estas multspeca en la senco, ke ili 
devas adaptiĝi al personoj venantaj el diversaj sciencaj branĉoj sed ankaŭ al 
filologoj kaj lingvistoj. E1 tiaj esceptaj klasoj kiel la nia povas fonti nur 
riĉiĝo por ĉiuj membroj. 

Alia ebla demando estas la valideco de la studoj. Mi ŝatus, ke la studoj estu 
magistriĝa kurso; tamen ili konsistigas la plej altnivelan kaj ampleksan 
specialistiĝon rilate Esperanton en la tuta mondo. Krome, de la Bolonja 
Deklaracio de 1999, en ĉiuj landoj de la eŭropa kontinento krom Belorusio, 
plus en Turkio kaj Kazaĥio, funkcias la tiel nomata Sistemo de 
Transmeteblaj kaj Kunigeblaj Kreditoj (laŭ la angla siglo: ECTS). Tiuj 
kreditoj estas, se tiel diri, la valoro de la superaj studoj, varianta laŭkaze. 
Laŭ la Deklaracio dua universitata ciklo, tio estas, magistriĝo, devas havi 
de 90 ĝis 120 ECTS 1 . Nu, la nunan lernojaron la Interlingvistikaj Studoj 
ricevis ETCS por la unua fojo, kaj ili havas la maksimumon: 120 kreditojn 
ricevotajn de tiuj, kiuj sukcese venos al la fino. Mi komparis tiun donitaĵon 
kun la realo en universitatoj proksimaj al mia loĝloko. Kiom da ECTS 
havas magistriĝaj kursoj en la sfero de filologio kaj lingvistiko en tiuj 
centroj? En la universitatoj de Vigo, Santiago de Compostela kaj Corunha 
tiuj magistriĝaj kursoj estas dusemestraj kaj havas nur 60 ECTS; la 
Universitato de Minho disponas 4-semestrajn kursojn valorantajn 120 
ECTS, same kiel niaj Interlingvistikaj Studoj en Poznano. 

Konklude, la Interlingvistikaj Studoj ja valoras la penon. Ili ne nur provizas 
studentojn per solidaj konoj, sed ankaŭ ebligas fakiĝon en la lasta jaro (pri 
lingvistiko, literaturo, interlingvistiko, didaktiko, komunikado aŭ 
tradukado) kaj rolas kiel ĉenero por posta doktoriĝo. Persone mi sentas, ke 
mi estas tre bonŝanca, ĉar fine mi povas realigi delonge kovitan sonĝon: 
kompletigi miajn filologiajn studojn per fakiĝo pri Esperanto. 


ESPERANTO-SUMOO: Lukti kontraŭ si mem. Rekorda 
nombro de partoprenantoj en marto 2015! 

de Mireille GROSJEAN 

Japanaj luktartoj estas diversaj. Unu estas aparte fama, temas pri Sumoo, 
kie la luktistoj dikiĝas enorme, tamen ili restas tre moviĝemaj kaj rapidaj. 
Emerita instruisto japana, s-ro HORI Jasuo, lanĉis legsesiojn laŭ la sama 
ritmo kiel la sumoo-ĉampionadoj. Li nomis tiun agadon ESPERANTO- 
SUMOO. En marto 2015 okazis la 33-a sesio. Okaze de ĝi pli ol 200 
personoj partoprenis tra la tuta mondo. Tiuj e-istoj devenas el 27 landoj. La 


1 En esceptaj okazoj ĝi povas havi nur 60 kreditojn. 

partoprenantoj mem decidas, kion ili legos, 
kiom da paĝoj ili legos ĉiun tagon. La sesio 
daŭras 15 tagojn. Sesio revenas ĉiun duan 
monaton. Tiu agado kuraĝigas homojn legi, 
legadi, finlegi libron. Konsekvenco de tiu 
agado estas, ke homoj progresas en la uzo de 
nia lingvo. La gajnintoj ricevas atestilon. ILEI 
gratulas s-ron HORI pro tiuj ideo kaj laboro, 
kiuj bonege kongruas kun la celoj kaj agadoj 
de ILEI. Sinjoro HORI skuas la e-istojn por 
progresigi ilin. Kun sama energio li propagan- 
das E-on. Rigardu la foton: ni vojaĝis triope al 
la okcidenta marbordo de Japanio en 2009 
kun HORI Jasuo kaj la fotisto ARAI 
Toŝinobu. Sur la ŝildo legiĝas, ke japanoj kun sviso promenadas kaj parolas 
kune danke al E-o. 

Pri ESPERANTO-SUMOO informiĝu legante en www.esperanto- 
sumoo.strefa.pl kaj en IPR 2014/4 paĝo 13. Tiu nombro de 207 sumooistoj 
devas kreski! Helpu!! Partoprenu!!! Disvastigu!!!! 


Strategioj por lerni fremdan aŭ negepatran lingvon 

de Julian HernAndez Angulo, nacia estrarano pri instruado de Kuba 
Esperanto-Asocio, instruisto de Havana Pedagogia Universitato 



Multaj personoj, kiuj lemas fremdan aŭ 
negepatran lingvon en diversaj lernejoj ne 
konas la plej fmktodonajn manierojn kaj 
agojn, por ke ilia lernado estu sukcesa, 
precipe kiam ili lernas en lando, kie la lingvo 
lernata (cellingvo) ne estas la gepatra. 

Lerni lingvon kaj fariĝi lingvo-komunika 
kompetentulo postulas studojn, daŭran 
praktikon kaj sindediĉon. Ne ĉiuj, kiuj lemas 
lingvon, atingas tiun gradon de kompetento 
pro tio, ke ili ne havas ideon, kiel aliri tiun 
kompleksan proceson kaj neniu montras al ili 

sekvendan vojon por sukcesi. Esplori la plej bonajn manierojn, agojn lerni 
lingvon kaj kundividi spertojn kaj travivaĵojn tiurilate kun novaj kolegoj 
kaj lemantoj estu daŭra tasko de la plej spertaj Esperanto-instmantoj kaj 
instmistoj. 

Por lemi lingvon, oni devas evoluigi kvar kapablojn; temas pri 
aŭskultkompreno, parolo, legokompreno kaj skribo. La aŭskultkompreno 
kaj la legokompreno estas elkodigaj kapabloj kaj la parolo kaj la skribo 
estas produktivaj kapabloj. Aŭ: aŭskultado kaj legado estas komprenaj aŭ 
ricevaj aŭ akiraj kapabloj. La aŭskultkompreno kaj la parolo estas parolaj 
kapabloj kaj la legokompreno kaj la skriboakto estas perliteraj kapabloj. Ni 
memom, ke analfabetuloj scipovas la parolan lingvon sed ne la skriban. Por 
komuniki oni devas iugrade posedi lingvistikajn aspektojn; nome, la 
fonetikan, gramatikan kaj leksikan sistemojn de la lemata lingvo. Surbaze 
de tiuj ĉi lingvistikaj aspektoj lernantoj povas konstmi signifojn, kiam ili 
aŭskultas, legas, parolas kaj skribas. Manko de tiuj aspektoj malfaciligas 
kaj bremsas komunikadon. Tiu fenomeno povas esti senkonscia. (Pluraj 
pedagogoj kaj lingvometodikistoj verkis pri tiu ĉi aspekto). 

La strategioj, kiujn la aŭtoro rekomendas, rilatas kun la kvar komunikaj 
kapabloj kaj kun la lingvistikaj aspektoj, kiuj subtenas ilin. 

Por la evoluigo de la aŭskulta kompreno mi rekomendas la jenajn 
agojn (ekzercojn): 

- aŭskulto kaj reaŭskulto de surbendigitaj materialoj (dialogoj, monologoj, 
rakontoj, kantoj ktp.) multfoje por trejniĝi en la kompreno de la ĉefaj, 
komplementaj ideoj kaj detaloj. La reaŭskultado de materialoj ebligas 
identigi vortojn, frazojn, parolturnojn, ideojn, kiujn ni ne aŭdis antaŭe. 
(Gravas ankaŭ aŭskulti plurajn parolantojn de la lingvo lernata por 
alkutimiĝi al diversaj akĉentoj kaj prononcmanieroj.) 

- aŭskultado de parolaj tekstoj por identigi sonojn, intonaciajn modelojn, 
ritmon, akcenton, gramatikajn modelojn, vortojn rilatantajn kaj komunikajn 
funkciojn ktp., 

- filmospektado kaj uzo de aliaj aŭdvidaj materialoj kun aŭ sen subtitoloj. 

Ne eblas lerni fremdan aŭ negepatran lingvon sen aŭskulti ĝin. Tial 
lernantoj devas profiti diversajn momentojn de la tago por aŭskulti la 
lernatan lingvon. Kuirante, lavante aŭ gladante vestaĵojn, starante en 
bushaltejo, piedirante ktp. oni devas aŭskulti la novan lingvon. 

Por plibonigi la lingvan prononcon, la aŭtoro rekomendas la jenajn 
agojn: 

- aŭskultado kaj reaŭskultado de surbendigitaj materialoj por asimili kaj 
multe pli konatiĝi kun la diversaj sonoj, intonacioj kaj ritmoj, 

- ripetado de frazoj post modela eldiro por fiksi prononcon, intonacion kaj 
ritmon, 

- praktiko de laŭtlegado de frazoj kaj alineoj kaj surbendigo de la 
laŭtlegado por poste sinaŭskulti aŭ por ke alia persono aŭskultu la 
lernanton por kontroli, kiel li/ŝi prononcas kaj intonacias, kiel la lingvo 
sonas. Tiel iom post iom oni atingas la ĝustan prononcon de la diversaj 
sonoj, la intonacion, la akcenton, la ritmon kaj la kunligon de vortoj. 

- daŭra fonetika transskribado de vortoj, por pli konsciigi pri ilia prononco, 
kiam temas pri lingvoj kiel la angla, kies sonoj havas diversajn 
skribmanierojn, grafemojn. 

- fari ekzercojn kaj ludojn, kie oni devas identigi sonojn, reprodukti ilin aŭ 
esprimi vortojn per ili. 

Oni devas priatenti la fakton, ke aŭskultado kaj reaŭskultado de 
surbendigitaj materialoj ebligas asimili kaj multe pli konatiĝi kun la 
diversaj sonoj, ritmoj kaj intonacioj. 

Por pliriĉigi la vorttrezoron de la nova lingvo, ni rekomendas la jenajn 
agadojn: 

- legado kaj relegado de pluraj tekstotipoj por familiariĝi kaj pliriĉigi la 
vortprovizon pri diversaj temoj. Oni ankaŭ povas legi pri ŝatataj temoj, tiel 
ke la legado ankaŭ estu ĝojplena. 

- legado kaj relegado de lernolibroj kaj ekzercaroj. (La fakto, ke oni finas 
la studadon de lernolibro dum kurso, ne signifas, ke oni devas entirkestigi 
ĝin por ne plu malfermi ĝin. Oni devas konsideri la fakton, ke ju pli oni 
progresas, des pli oni povas kompreni la lingvistikan strukturon kaj 
komunikan enhavon de relegata teksto. 

- legado por pliriĉigi la vorttrezoron, kiam vi skribas ĉiujn novajn vortojn 
kaj poste serĉas ilin en dulingva aŭ unulingva vortaro laŭ via lingvo- 
progreso. Vi nepre devas skribi frazojn per tiuj vortoj, por multe pli fiksi 
ilin kaj poste de tempo al tempo vi revidu ilin por eviti forgesemon. 

- fari personan vortaron, kie vi notas ĉiujn novajn vortojn, parolturnojn kaj 
konversaciajn esprimojn, kiujn vi legas aŭ aŭskultas dum via konstanta 
alproksimiĝo al la lingvo. 

- skribu tuj surpapere vortojn, parolturnojn aŭ aliajn lingvaĵojn, kiujn vi 
aŭskultas aŭ legas en la lernejo, sur la strato aŭ en iu alia loko, por poste 
serĉi ilin en vortaro kaj noti ilin en speciala vortarkajero, 

- skribi la novajn vortojn de la semajno sur iu papero, kiun vi metos en tiu 
loko de via hejmo aŭ laborejo, kie vi plej multe restas, tiel ke vi havu la 
ŝancon ofte vidi ilin, kio helpos vin aldoni ilin al via vorttrezoro, 

- konatiĝi kun la vortelementoj kaj la kunmetaĵoj de la nova lingvo 
(prefiksoj, sufiksoj, kunmetitaj vortoj ktp.), kio ebligas rekonon kaj aplikon 
de derivitaj kaj kunmetitaj vortoj de la nova lingvo en diversaj kuntekstoj 
surbaze de la identigo kaj posedo de radikoj kaj leksikaj kaj gramatikaj 
morfemoj, 

- daŭre esprimi kaj skribi informojn aŭ faktojn per vortoj, frazoj aŭ 
esprimoj tuj post tiuj aŭskultado kaj legado. 

- fari ludojn, pere de kiuj oni povas mencii vortojn de la sama familio, 
elimini vortojn, kiuj ne rilatas al la grupo, fari frazojn per vortoj, ripeti 
vortojn antaŭe esprimitajn kaj aldoni plian, diveni vortojn, esprimi vortojn 
rilatantajn al temo aŭ situacio ktp. 

Por scipovi la diversajn gramatikaĵojn, ni rekomendas fari la jenon: 

- fari plurajn kaj variajn gramatikekzercojn, kiuj estas en libroj kaj 
ekzercaroj post la studo de la koncernaj gramatikreguloj, kiuj ebligas la 
esprimon de la diversaj komunikaj funkcioj. La plenumo de tiuj ekzercoj 
ebligos la evoluon de gramatikaj, leksikaj kaj fonetikaj aŭtomatoj, kio 
ebligos al vi esprimi vin ekzakte kaj flue. 

- fari ludojn, kie vi devas uzi la gramatikajn regulojn lernitajn, ekzemple, 
esprimi pasintan tempon, esprimi pasintajn kutimojn, esprimi futuron ktp. 
Ni emfazas, ke paroli estas produktiva kapablo, kiu postulas daŭran 
ekzercadon, por scipovi tuj reagi flue, kohere kaj ekzakte al nia alparolinto. 

Por evoluigi la parolkapablon, ni rekomendas la jenajn agojn: 

- parkerigi dialogojn kaj monologojn, 

- scenigi kaj transformi dialogojn kaj monologojn, 

- alivorte esprimi saman ideon, 

- fari substituan, etendan kaj transforman parolajn ekzercojn unuavide (ĉi- 
lasta ekzerco igas la lemantojn tuj fari la bezonatajn ŝanĝojn en frazoj, kio 
trejnas ilin por la tuja reago, kiun postulas la parolkapablo), 

- ofte rakonti, transformi, monologi kaj surbendigi tiujn ekzercojn por 
poste registri vin, 

- pensi kaj esprimi parole situaciojn de la ĉiutaga vivo, kiujn oni vidas dum 
oni atendas aŭtobuson, vicas ie, vojaĝas, paŝas surstrate aŭ estas en iu ajn 
loko (tiu ĉi estas bona okazo por trejni sin uzi la lingvan vorttrezoron kaj 
organizi ideojn surbaze de gramatikaj modeloj kaj sintakso de la nova 
lingvo tiom bezonate por la parolo kaj ankaŭ por la skribo), 

- legi tekstojn, ĉefe romanojn, kie aperas dialogoj inter diversaj personoj, 
per kiuj oni povas lerni parolesprimojn, paroltumojn de la ĉiutaga 
konversacio, 

- rolludi dialogojn surbaze de informo liverita, 

- rolludi libere pri iu komunika situacio, 

- fari ludojn, kie oni devas aldoni informon al iu rakonto, kie oni devos 
improvizi situacion, kie oni devas paroli pri temo en difinita tempolimo 
ktp., 

- trejni sin tradukante buŝe tion, kion oni aŭskultas per radio, televido aŭ 
traduki tion, kion iu persono aŭ personoj esprimas. 

Por la evoluigo de la skribkapablo, ni rekomendas la jenajn agojn: 

- skribi frazojn, dialogojn, tekstojn, eseojn ktp. ĉiutage pri diversaj temoj, 
por ke vi trejniĝu en skribado kaj verkado de ideoj, kio ankaŭ postulas 
daŭran ekzercadon de la gramatiko, vortprovizo, stilo ktp. 

Ni rememoru, ke por skribi, oni devas plani kaj organizi la ideojn, pri 
kiuj oni skribos; tiu ĉi ideo-organizo estas bonega ekzerco por logika 
pensado. Oni devas determini, kiuj ideoj estos ĉefaj kaj kiuj 
suplementaj, kiuj ideoj povas esti detaloj kaj kiuj ne bezonatas. Oni 
devas rilatigi la diversajn ideojn kiel eble plej logike kaj kohere. 

Ne forgesu, ke ju pli vi evoluigas la skribkapablon, des pli vi evoluigos la 
parolkapablon. 

- ekzerci vin interpunkcii diversajn tekstojn, 

- ofte traduki frazojn kaj paragrafojn en Esperanton aŭ en la novan 
cellingvon konsiderante, ke oni tradukas ideojn kaj ne vortojn post vortoj, 

- fari ekzercojn, kiuj postulas respondi demandojn paragrafe uzante 
kunligajn vortojn, kio helpas evoluigi la tekstokompetenton, 

- konatiĝi kun la paŝoj por skribi aŭ verki alineon konsiderante la 
evoluigon de la ĉefa ideo kun komplementaj ideoj, kiuj subtenas ĝin kaj 
detaloj, kiuj kompletigas ĝin. 

(Paŝoj: cerbo-tempesto, ideoplano, malneto-skribo, ĝustigo de eraroj, 
provlegado, publikigo.) 

Por evoluigo de la legokompreno, ni rekomendas la jenajn agojn: 

- ofte legi diversajn tekstojn en la fremda aŭ negepatra lingvo celante 
pliriĉigi kiel eble plej multe vian vorttrezoron, viajn legajn kapablojn, kaj 
kulturan horizonton, 

- scii, ke ekzistas diverstipaj legmanieroj laŭ la intenco de la leganto kaj la 
trajtoj de la teksto. La plej oftaj intencoj estas: a) por kompreni ĝeneralan 
ideon de la teksto (informa), b) por trovi specifan informon aŭ aspekton, c) 
por atingi kompletan komprenon kaj reteni kiel eble plej multe la legaĵon 
(lerna aŭ studa), d) por amuziĝi aŭ distri nin pro tio, ke ni legas temojn, kiuj 
plaĉas al ni (amuza,distra), 

- antaŭvidi ideojn, kiuj povas aperi en teksto, legante ties titolon aŭ 
rigardante bildon aperanta komence de la teksto, 

- legi rapide tiujn tekstojn, kiujn ni legas celante kompreni ĝeneralan kaj 
ĉefajn ideojn, 

- legi rapide tiujn tekstojn, kiujn ni legas celante trovi specifa(j)n 
informo(j)n, 

- legi malrapide tiujn tekstojn, kiujn ni legas celante studi kaj lerni, 
profundigi temojn pri studobjektoj de kursoj, kiujn ni ĉeestas. Tiu ĉi 
legotipo postulas analizi, sintezi, kompari, ĝeneraligi, konkludi, kritiki ktp. 
surbaze de la rilatoj, kiujn ni starigas inter la diversaj elementoj en ĝi 
aperantaj, 

- legi kaj relegi fremdlingvajn tekstojn substrekante kaj skribante novajn 
vortojn, kiujn vi devas poste serĉi en vortaro kaj per kiuj vi devas fari 
frazojn, 

- legi kaj relegi fremdlingvajn tekstojn klopodante malkovri la signifo(j)n 
de nekonataj vortoj laŭ la kunteksto, 

- legi kaj ĝisfunde kompreni tion, kion vi legas konkludante pri ideoj, 
opinioj, vidpunktoj surbaze de ideoj-interrilato. 

La ĉefa celo de legado estas kompreni tion, kion oni legas, konstrui 
signifojn surbaze de nia intelekta, kultura fono. 

Ni esperas, ke la rekomendataj ideoj helpos vin plibonigi la lemadon tiel, 
ke via komunika kompetento estos iom post iom pli bona. Ni emfazas, ke la 
lernado estas eterna, ĉar oni neniam devas ĉesi studi. Tiuj ĉi strategioj 
multe povos helpi vin en via daŭra trejnado. 

Paroliga kurso en Hamameto 

foto kaj teksto de Stefan MacGill 



Venis al bonetosa fino la 8a Mezorienta Kunveno (MK) en Hamameto, 
Tunizio, kiu altiris 45 partoprenantojn el dudeko da landoj. La finon en la 
1-a de aprilo oni markis per kuna festa manĝo kun disdono de diplomoj pri 
kursplenumo. Okazis deko da prelegoj kaj partopreno en urba festo. La 
studentoj Sahirĝan kaj Bora prezentis, kune kun la instruisto Murat 
Ozdizdar (sur foto) la historion de la lernejo UAA en Istanbulo, kiu 
inkluzivas plurjaran programon de Esperanto-instruado. En la kunveno, 
ankaŭ kurso por lernantoj gravis. Ĉiutage tra multaj horoj ekzercis la 

lingvon plejparte junaj studentoj el Tunizio, Alĝerio, Maroko kaj Turkio, 
sub la gvido de Rafael MATEOS (la dua de maldekstre, sur la foto ). 

Li uzis konvenajn pedagogiajn taktikojn, por ke ĉiu regule parolu (eĉ tiuj, 
kiuj apenaŭ parolis la lingvon antaŭe), kaj por ke la etoso restu pozitiva kaj 
atentokapta. Sekve la plurhora kontinua kursumado estas tamen ĝuebla. 
Tiel kreskas grupeto da parolantoj en tiu mondparto. Venis invito por la 9a 
MK, kiun neniu kontraŭis. Laŭ tio, la posta Mezorienta Kunveno okazos en 
Turkio, en spektakle pitoreska regiono en la orienta parto de la lando. La 8a 
Kunveno finiĝis per du tagoj da ekskursoj, unu al la sankta urbo Kairouan, 
la alia al Kartago kaj Tuniso kune kun omaĝa vizito al la muzeo Bardo. 

Por pli da informoj, vidu en Estrara Komuniko (EKO) 2015/10 kaj /11. Tiu 
aranĝo okazis sub la ombrelo de la regiona agado de UEA, kiu do okupiĝas 
pri tutmondigo de la komunumo kaj pri instruado inter junuloj - do, pri la 
movada evoluigo. 

Tempo-mastrumado pere de AMO 

de Stefan MACGlLL (konsulte kun Veronika POOR, kiu kungvidis kun Eliza 
POPPER) 

La 2an de aprilo ekis la deka seminario de Aktivula Maturigo (AMO) unu 
jaron kaj unu semajnon post la fermo de la unua. La nuna aranĝo okazas 
ene de la Internacia Junulara Festivalo (IJF), aranĝo de la Itala Esperanto- 
Junularo. La gvidantoj estas Eliza POPPER kaj Veronika POOR, ambaŭ 
hungarinoj, kiuj tamen nemulte vivas hejmlande. Liza eklernis Esperanton 
en februaro, prepare al la gvida rolo - ŝi estas profesia trejnisto en eŭropaj 
junularaj aranĝoj. Liza neniam havis eblon fakte paroli Esperanton, sed 
sukcese gvidis la duontagan trejnadon tute en nia lingvo. Venis 21 
seminarianoj el dek landoj - Britio, Francio, Germanio, Hispanio, 
Hungario, Italio, Nederlando, Pollando, Slovakio kaj (devene) Vjetnamio. 

La temo de la unua tago estis ‘tempo-mastrumado’; malmulto estu decentre 
regata, ĝi emfazis grupan aŭ individuan plenumon, kun multe da re- 
raportado. Dum sinprezentoj pluraj diris, ke ili tro ofte malŝparas tempon, 
ekzemple ĉe ne-utila komputila uzado. Estas tro ofte forŝovitaj sportumado, 
dormado, ripozo k.s. Facilas mistaksi la bezonatan tempon por taskoj, kaj 
cedi al interrompoj. Taskoj povas esti ordigitaj laŭ tri kombineblaj kriterioj: 
graveco, urĝeco kaj rapideco de plenumo. La programo disvolviĝis per 

varia mikso de grupa laboro, pli detale prezentita en la Estrara Komuniko 
deUEA(EKO 2015/11). 

Kion pri la valoro de la sesio? Krom tio, ke naskiĝis nova parolanto de 
Esperanto, ni traktis temon gravan en la reala mondo, kiu rekte rilatas al la 
ĉiutaga vivo de ĉiu seminariano, kaj tamen kiu portas utilon al la ĉiutema 
kaj Esperanta agado de la seminarianoj. 


ILEI koj UNESKO 

AMO kaj SEVO, printempas.... 

Mireille GROSJEAN, kun-fondinto de Scio Sen Bariloj 

La lerncelo povas esti lingvokapablo aŭ instrukapablo. Gi ankaŭ povas esti 
agadkapablo. Tio okazas kadre de „Aktivula Maturigo” AMO-seminario, 
laŭ ideo de UEA. Kadre de AMO-seminario en Lomeo, Togolando, mi 
prelegis pri la strukturo de Unuiĝintaj Nacioj, pri tiu de Unesko kaj tiu de 
nia movado. Por adekvate alparoli ĵurnaliston, ministron, eble ŝtatestron, 
oni devas prepari sin diversmaniere, bone koni sian temon kolektante 
faktojn, adaptiĝi al la celpubliko, klare komuniki. Oni ne parolas same pri 
Esperanto al kulturministro kiel al turismoministro. Aliaj instruistoj traktis 
aliajn temojn. Tiu decembrofina kunveno estis tre fruktodona kaj kongruas 
kun la celoj de Unesko: celregiono Afriko, civitana edukado. 

SEminario por Vlrinoj en Kotonuo, Benino, ricevis la nomon SEVI. 
Temas pri la dua SEminario por Vlrinoj kun tri temoj: Kapabligo de virinoj 
en gvidaj roloj, «Unua Kontakto» kun Esperanto kaj legado kaj skribado de 
la fonua lingvo, la ĉefa benina lingvo [vd la foton de 4 partoprenintoj sur 
K4\ Ĝi akiris la nomon SEVI kaj ni esploru la alegorion de la ARBO: 
radikoj estas la fonua lingvo, ĉiutaga kaj denaska lingvo de la 
partoprenantinoj, branĉoj estas kontakto kun la tuta mondo danke al 
Esperanto. Sevo estas ia sango ĉe la arbo, do nutrado. La partoprenantinoj 
substrekis la taŭgecon de la triparta enhavo. 

Pri tiu seminario: temis pri plena semajno en formo de studcela kunloĝado. 
Partoprenantinoj estis 15 virinoj en la aĝo de 21 ĝis 29 jaroj, ĉiuj en supera 
studado aŭ finintaj ĝin. Ĉiuj parolas kutime, normale kaj denaske la fonuan 

lingvon, la plej oftan nacian lingvon. La oficiala lingvo estas la franca, per 
kiu tiuj junulinoj studas universitatnivele. Post tiu kurso ili kapablis legi 
librojn en la fonua lingvo, verki telefonajn mesaĝojn kaj skribi iun 
aĉetliston, same kiel ili parole farus tion. Ili vivas en diglosia socio, temas 
pri situacio, kiun ni ne facile povas imagi: konstanta uzo de du lingvoj, per 
Esperanta vorto: du-idiom-ism-o. La unua tia semajno okazis en januaro 
2015. La dua en februaro 2015 kun subteno de ILEI. Ambaŭ staĝoj estis 
organizitaj de «Scio Sen Bariloj» SSB. Ĝia prezidanto Privas TCHIKPE 
gvidis la kurson pri kapabligo de virinoj en gvidaj roloj. Tuŝante 11 
virinojn en januaro kaj 15 virinojn en februaro, SSB prezentis Esperanton 
al talentaj personoj. Du tagojn post la fino de la kurso Mathilde Adjahe 
sendis al mi afrikan legendon en Eo, kiu aperos en Juna Amiko. Nekredeble 
rapida lernado! Kontaktoj ekzistas kun la junuloj de BOJE, la TEJO-sekcio 
en Benino. Tiuj staĝoj estis okazo kreskigi reton, kio gravas, kiam iu 
talenta juna persono havas ambicion. Tia programo adaptiĝas al la Jarmilaj 
Celoj de Unesko: edukado por ĉiuj, atento al virina kapabligo, respekto de 
kultura diverseco, celregiono Afriko. 



IPR 15/2>30 








Sur la foto maldekstre apud Mirejo videblas Yao Raymond AFANTCHAO, kiu 
estis prezidanto de Unio Togolanda pri Esperanto. Pro tio li membris en la 
reto de Asociigitaj Lernejoj de Unesko en Togolando kaj nun prezidas tiun 
Asocion. Li instruas pri homaj rajtoj en la Universitato de Lomeo. Li brile 
instruis pri fondo kaj prizorgado de asocio kaj loka klubo kadre de AMO 
seminario. 


Lernolibro kaj legolibro, ĝuinda verko 

DOI Ĉieko «Hanako lernas Esperanton. Lernolibro» 

Eldonejo MEVO-libroj, Jokohamo, 

Japanio, dua eldono 2007 

(recenzo de Mireille GROSJEAN) 

Tiu libro kuŝis sur breto ĉe mi de monatoj, 
jaroj. Supozeble la aŭtorino donacis ĝin al 
mi iam, mi ne memoras ekzakte. Pardonu 
min! Multaj nelegitaj libroj kuŝas sur miaj 
librobretoj... Danke al Esperanto-Sumoo 
mi nun vizitas miajn bretojn, elektas ion.... 
kaj eklegas ion... kaj malkovras trezo- 
rojn....! 

Per 26 lecionoj kaj 140 paĝoj la aŭtorino gvidas la lernanton el la alfabeto 
al ekkono de japana familio kaj japanetosa vivo. Sekvas vortolisto. 

La alfabeto aperas laŭ japana maniero, kiun iu leganto povas facile 
kompreni: 


Pa 

P e 

Pi 

po 

pu 

ap 

Ba 

be 

bi 

bo 

bu 

ab 

Fa 

fe 

fi 

fo 

fu 

af 

Va 

ve 

vi 

vo 

vu 

av 


Fakte en la du japanaj fonetikaj alfabetoj la konsonantoj ne povas aperi 
solaj, ili aperas en silabo apud vokalo. Do ni japaniĝu iomete. 

En tiu komenca stadio la lernanto devas labori kun gvidanto, instruisto, por 
aŭdi kaj sukcese prononci c kaj la ĉapelitajn literojn. Poste mi povas imagi, 
ke iu talenta persono povas progresi en Esperanto per simpla legado de la 
libro, pro la fakto, ke la frazoj unuaj estas ege simplaj «Makoto estas 



IPR 15/2>31 





knabo», «Li estas knabo». Iom post iom venas pli ellaboritaj frazoj per etaj 
ŝtupoj. Ofte per preskaŭ samaj frazoj la aŭtorino ebligas komprenon de 
diversaj gramatikaj paŝoj. Same kiel en fabeloj revenas similaj strukturoj, 
kiujn la leganto rekonas. Okazas plifirmigo. Tra la tuta libro la tekstoj 
prezentas pli komplikajn strukturojn kaj aperas pli abundaj informoj pri la 
japana familia vivstilo. Konsekvence la leganto lemas plezure kaj transiras 
facile el senkonscia al konscia malkovro de nia lingvo. 

La novaj vortoj aperas marĝene. Se temas pri objektoj venas desegnaĵoj. Pri 
la rakonto mem aperas bildoj. Kiam aperas la vorto «junularo» en la 
paragrafo, aperas «jun-ul-ar-o» en la marĝeno. Tio estas granda helpo por 
la lernanto. 


Informoj pri Esperanta historio kaj 
movado ne mankas. Subtitolo por tiu 
verko povus esti «Paŝoj al plena 
posedo», ĉar paĝon post paĝo la 
leganto malkovras kaj komprenas pli 
komplikajn stmkturojn kaj finfine 
vidas ĉiujn regulojn de E-o. La leganto 
intimiĝas kun la japana vivstilo kaj 
ekscias multon pri la lando de la 
leviĝanta suno. Mi aparte ĝuis la 
priskribon de la jokohamaj haveno kaj 
parkoj, ĉar mi tie promenis kun la 
aŭtorino kaj ŝia edzo. 

E1 paĝo 114, jen frandaĵo: «Jam venis 
aprilo. Multaj floroj floras. Birdoj 
kantas. Ja estas tre bela sezono. Ciuj 
povas fariĝi poetoj en printempo kaj 
aŭtuno. En printempo oni havas deziron verki poemon, kiam oni vidas, ke 
floroj de sakuro falas kiel neĝo kaj kovras la teron. Oni kantas pri la 
plezuro de la vivo. Tamen en aŭtuno, kiam oni vidas, ke mĝaj, flavaj kaj 
bmnaj folioj falas de la branĉoj kaj kovras la teron, oni verkas malĝojan 
poemon. En printempo kaj aŭtuno oni havas deziron ankaŭ pentri, foti aŭ 
kanti. Do ĉiuj fariĝas artistoj.» Imagu japaninon en lcimono kun ventumilo 
kaj sunombrelo.... Venas leĝeraj tonoj de bambua fluto al viaj oreloj.... Vi 
komplete j apaniĝis! 


lernolibro 

Hanako lernas 
Esperanton 



l>oi Cieko 

Mcvo-LlbroJ, JOKOHAMO, Japanio 

2007 


IPR 15/2>32 





El la landoj kaj sekcioj 

Ĉinio 

Cu vi volas korespondi kun ĉinino? 

De junio 2013 mi instruas Esperanton en memvolaj kursoj (elementa kaj 
meza), kiuj neoficiale okazas en la Pekina Lingva kaj Kultura Universitato 
dank ? al la afableco de esperantista profesoro. Ĵus El Popola Ĉinio aperigis 
filmeton pri miaj kursoj. Ĝi estas spektebla ĉe: 
http://esperanto.china.org.cn/2015-03/24/content_35141638.htm 
aŭ http://www.espero.com.cn/2015-03/24/content_35141545.htm. 

La kursoj certagrade helpas al la revigligo kaj rejunigo de la movado en la 
ĉina ĉefurbo, kiel vi vidas en la filmeto. 

Se vi konas komencant(in)on, kiu volas per retpoŝto korespondi kun unu el 
tiuj ĉinaj komencantinoj [ĉar ĉiuj en la elementa kurso estas virinoj...], 
bonvolu skribi al la ĉi-suba adreso. 

USUI Hiroyuki, <kontaktolingvo@hotmail.co.jp> 


Finnlando 

Somera kurso en Turku 4.-7.6.2015. Venu studi en Finnlando! 

Dum multaj jaroj ni en Finnlando kutimas havi someran Esperantokurson 
por alvoki novajn personojn en niajn rondojn. Ofte la somera kurso estas 
ankaŭ somera renkontiĝo de esperantistoj, kiuj venas ne nur el Finnlando 
sed ankaŭ el aliaj landoj. 

La ĉi-somera Esperantokurso okazos en Turku, kiu estas la plej malnova 
urbo kaj antaŭa ĉefurbo de Finnlando. La kurso estas aranĝita de EAF, 
Esperanto-Asocio de Finnlando, kunlabore kun Esperanto-societo en Turku 
kaj ELFI, Finnlanda sekcio de ILEI. La kunlabora institucio en Turku estas 
Civitana Institucio de Aurala, finne Auralan kansalaisopisto , kiu donas la 
kursejon je nia dispono kaj reklamas pri la kurso. 

La instruisto estos Patrilc Austin, sperta instruisto de la internacia lingvo, 
kiu instruis i.a. en kursoj en la universitato de Helsinki kaj dum someraj 
kursoj de EAF en Valamo. La kurso estas celita al komencantoj, 
progresantoj kaj al ĉiuj, kiuj volas havi someran renkonton en Turku kaj 
samtempe lerni pli. 

Ĉiutage estos instruado 5-6 horojn. Tiuj, kiuj ankoraŭ ne konas la lingvon, 
komencas de la unuaj aferoj. Aliaj profundigos sian lingvoscion pere de la 


IPR 15/2>33 



daŭriga kurso, kiam spertuloj povas helpi la novulojn. Dum libera tempo ni 
konatiĝos kun la vidindaĵoj de la urbo kun esperantlingvaj ĉiĉeronoj. 

Pliajn informojn pri la kurso kaj aliaj praktikaĵoj donas la sekretario de 
EAF, kiu loĝas en Turku. Si helpas pri aliĝo al la instituto kaj aliaj aferoj, 
se vi ne scipovas la finnan lingvon. Kontaktadreso: Tiina Oittinen, tel. 
+ 358-50-5494709, eafsekretario@esperanto.fi. Puutarhakatu 26 A 11, FI- 
20100 TURKU. Pliaj informoj ankaŭ sur retpaĝoj www.esperanto.fi. 
Bonvenon! 


Tiina OlTTINEN. 


Kroatio 

La amo brilu ĉie! 

Sub tiu titolo la Muzika Unuiĝo Arija en Zagrebo organizis koncerton 
okaze de la Tago de Sankta Valenteno, en la salono de la Kinejo de 
Studenta Centro, la 14-an de februaro 2015. 

La koncertan programon partoprenis junularaj grupoj, korusoj kaj 
dancgrupoj el elementaj lernejoj de Zagreb kaj ĝia ĉirkaŭaĵo. En la 
programo ili prezentis infankantojn kaj dancojn. Inter la dek du grupoj, kiel 
specifaĵo, estis ankaŭ la Esperanta koruso "Gajuletoj" el la elementa lernejo 
Davorin Trstenjak , gvidata de sia instruistino Silvija FOSTAĈ, kiu 
prezentiĝis per la kanto "Kiam estas mi kontenta". 

La programgvidanto prezentis "Gajuletojn" kiel unikan grupon, kiu kantas 
Esperantlingve, kaj anoncis ilian vojaĝon al la internacia festivalo de 
Esperantaj kantoj en Vroclavo (Pollando). 

La koncerta salono estis plenplena, kaj post la prezentado de "Gajuletoj" 
ĉiuj aplaŭdis. La bileto por la koncerto kostis 30,00 kunaojn, sed la 
koncerto mem havis monkolektan karakteron, kaj la tuta gajno estis 
donacita al la infana domo Sankta Jozefo en Hrvatski Leskovac. 

Marija ĴERKOVIĈ, mjerkovic@net.hr 

Tunizio 

Kuraĝigu la nordafrikajn komencantojn! 

Dum mia vojaĝo en Tunizio mi gvidas kvintagan kurson por prepari grupon 
de lokaj junuloj al la Monda Socia Forumo (24/03 ĝis 28/03) en Tunizo, kie 
ni prezentos Esperanton kaj iomete instruos, kaj al la 8-a Mezorienta kaj 
Nordafrika kunveno, kiun UEA (Renato Corsetti) organizas en Hamameto 
de la 28-a de marto ĝis la 2a de aprilo. 

En la nuna kurso estas pli-malpli 10 personoj. La materialon, kiun ni uzas, 
preparis mi mem, ĉar la celo estis kaj estas, ke ili komencu komuniki en 

Esperanto kaj povu bonvenigi la gastojn en la kunveno. Mi instruis pri tio, 
kiel paroli pri tempo, kiel prezenti sin, kiel uzi nombrojn, kiel paroli pri 
manĝoj kaj manĝaĵoj kaj pri similaj bazaj kaj praktikaj temoj. 

Eble vi ŝatus sendi mesaĝon al miaj novaj gestudentoj? 

Estus bone, se ili vidus, ke vi apogas ilin! 

La mesaĝojn bv. lasi en Facebook ĉe la ligo al la Tuniza Esperanto-grupo 
aŭ sendi al mia adreso (anniegrente@hotmail.fr), por ke mi povu pludoni 
ilin al la grupo. Antaŭdankas vin: 

Annie GRENTE (fonto: edukado.net) 


Ukrainio 

E-centro en Ukrainio. Ĉu vi skribos gratulan poŝtkarton? 



Komence de aprilo 2015 en mia orienteŭropa nacia universitato nome Lesja 
Ukrainka ni malfermis Esperanto-centron. La evento okazis enkadre de la 
festa semajno de Instituto pri eksterlanda filologio. En la instituto jam 
funkcias la germana centro, la franca centro, la kanada centro, la sveda 
centro kaj la araba centro, kiuj okupiĝas pri siaj lingvoj kaj kulturoj. La E- 
centro estos la unua en la ukrainaj universitatoj, kies ĉefa temo estas E-o. 

Gi funkcios ĉe la unika katedro pri latinidaj lingvoj kaj interlingvistiko, 
kiun mi dume estras. Ĉi tie mi gvidos specialajn kursojn por studentoj pri 
E-o kaj interlingvistiko, organizos publikan E-kurson kun eblo doni la 
universitatan atestilon pri lingvoscio laŭ la eŭropa referenckadro. 

Mi estos tre dankema, se vi povos sendi paperan gratultekston al la adreso 
de la universitato: prospekt Voli, 13, urbo Lucjk, Ukrainio 43026, 
Orienteŭropa Nacia Universitato „Lesja Ukrainka”, katedro pri latinidaj 
lingvoj kaj interlingvistiko, al prof. Nina Danylyuk kaj paralele 
elektronikan version al mia retadreso. 

Nina DANILJUK, <nina_daniljuk@ukr.net> 


Ĉu korekti? - Kiel korekti? - Kiam korekti? 

Mireille GROSJEAN, fremdlingvoinstruisto 

Jen grava problemo por instruistoj. Eĉ en restoracio, se ili vidas eraron sur 
menukarto, ili emas korekti. Temas pri profesia trajto. Ĉu fari, ĉu silenti? 
En restoracio mi jam venigis la estron kaj montris la eraron, erarojn, tute 
afable; mi ricevis senpagan kafon. Provu! La okuloj de instruisto tiom 
kutimas al esplorado de eraroj, ke li (aŭ ŝi, ekde nun mi skribos li por 
ambaŭ) daŭre vidas la mankantajn literojn aŭ la troajn. 

Unua rimarko: se abundas eraroj, mi ne ŝatas korekti, la laboro estas tro 
giganta. Se estas bona parolado aŭ bona teksto kun etaj mankoj, tiam mi 
ŝatas ĝustigi tiujn etajn mankojn, por ke la parolanto atingu pli altan 
nivelon aŭ eĉ perfektan esprimon. E1 tio diversaj personoj jam rimarkis, ke, 
se mi proponas korektadon, jam estas ia komplimento. Mi kutimas 
demandi: „Ĉu mi rajtas korekti vin?” ĉis nun mi ĉiam ricevis jesajn 
respondojn. 

Dua rimarko: ĉu ni traktu la korektadon de skribaj taskoj aŭ la korektadon 
de parolaj esprimoj? Mi traktos ĉi tie la korektadon de skribaj taskoj. En 
instrua momento, leciono, oni povas supozi, ke la lernantoj deziras progresi 
kaj atendas, ke la instruisto gvidu, korektu kaj klarigu. Tion li faru. Li 
ricevas paperon, kie lernanto skribis tekston en fremda lernata lingvo; 
povas esti traduko, povas esti respondo al demando, povas esti verkado... 
Povas esti, ke la instruisto prenis kajerojn hejmen kaj korektas hejme; 
povas esti, ke tiu ekvido de skriba produktaĵo okazas en la klasoĉambro kun 

la verkinto staranta apud la skribotablo de la instruisto. Jam la instruisto 
ektenas ruĝan skribilon kaj ek al... 

Certe plej ofte la instruisto forstrekas troajn literojn aŭ aldonas mankantajn. 
Plej bone li plie substreku la vorton por altiri la okulojn de la lernanto al tiu 
loko. Povas esti, ke la instruisto uzas sagojn, por meti iun vorton al ĝia 
ĝusta loko en la frazo. Por tiaj korektoj estas kompleta kodo. Tamen pro la 
nuntempaj korektebloj enkomputilaj, tiu farmaniero iom post iom 
malaperas. Do post la momento, kiam la instruisto vidis, legis kaj korektis 
la tekston, la teksto aperas ĝusta, sed grandparte dukolora. En tiu momento 
plej bone la lernanto kopiu la tekston denove, por vidi belan skribaĵon 
seneraran. Tion li legu kaj legadu, tiel li progresos. 

Estas aliaj ebloj. Bonvole pripensu. 

Kelkfoje mi nur substrekis la lokojn, kie eraro aperis. Mi poste redonis la 
dokumenton al ĝia aŭtoro. Tiu ĉi verkinto devis mem trovi la erarojn, 
pripensi pri finaĵoj mankantaj, eraraj, ... La lernantoj montris ofte, ke ili ne 
ŝatas tiun metodon. Jes fakte, ili preferas, ke la instruisto faru la laboron 
mem! Sed esplorante pri la indikitaj lokoj en sia teksto, ili vere aktive 
pripensas pri la lingvo kaj ties reguloj kaj progresas. Sed mallaboremo ofte 
aperas... pigreco venas... 

Kelkfoje mi estis ankoraŭ pli ruza: post tralegado kaj silenta sumado de 
eraroj mi nur anoncis, kiom da eraroj mi trovis en la teksto. 

Q rrrrrrrrrrrrrr .La i ernan toj protestis silente sed videble! Dekkvinjaruloj 

ne ŝatas tian metodon! Tamen mi scias, ke tiel ili plej bone lernas. Ili devis 
revizii sian tekston de a ĝis z atenteme. Foje ili aldonis erarojn. Post 
momento ili revenis, por submeti sian tekston al mi duan fojon. Denove mi 
indikis la novan nombron da eraroj; plej ofte la nova nombro estis malpli 
alta ol la unua. Denove ili reiris al sia sidloko por pli profunde analizi ĉiun 
vorton. Oni povus fari tion eterne, sed tion oni ne faru, ĉar la lernanto 
perdus kuraĝon. La instruisto devas flari la momenton, kiam la lemanto 
kun forta suspiro ĉesos rigardi sian tekston. La instmisto ĉesu antaŭ tiu 
momento, ĉar lia ĉefa celo devas esti, ke la lernanto havu motivon por lemi. 
Do se la motivo estas forta, la instmisto povas diri la eraronombron trifoje, 
kvarfoje... Sed alikaze la instmisto helpu al la lernanto montrante la lokojn, 
kie la lernanto devas modifi ion. 

Ĉiam la anonco pri eraro okazu pozitive. Se la instruisto diras: „Denove vi 
forgesis akuzativon!” tio malkuraĝigos la lernanton. Eblas anonci la samon 
dirante: „Vere akuzativo estas malfacila punkto por franclingvanoj...” 
„Kun akuzativo tie via frazo estos ĝusta!” Instruistoj devas nepre pripensi 
pri tiaj pozitivaj frazoj kaj uzi ilin. Tio plej gravas psikologie en la rilato 
instruisto-lernanto. Pensu, ke japana majstro dum sia instruado ne rajtas uzi 
la vorton „Ne”! „Faru pli bele tiel!” diris al mi mia aikido-majstro 
montrante denove la teknikon, kiam mi tute fuŝe provis fari ĝin. 

Ĉi tie mi traktis korektadon de eraroj. Se temas pri stilaj plibonigoj, plej 
bone eku diskuto inter la lernanto kaj la instruisto. Stilo estas eblo esprimi 
sin libere ene de la ĝustaj esprimmanieroj de la lingvo; do temas pri 
persona emo, gusto. Ne estas striktaj reguloj respektendaj. 

Mi kutimis kontroli verkaĵon uzante la ruĝan koloron por eraroj kaj la 
verdan koloron por aparte belaj esprimoj. Ni estu pozivitaj! La trafiklumoj 
alkutimigas nin al bremso ĉe ruĝa koloro kaj elano ĉe verda koloro. ĉojigas 
min, ke la tri koloroj de la trafiklumoj estas la tradiciaj afrikaj koloroj, ĉar 
afrikdevena usonano Garret Morgan inventis ilin. Vidu! Mi mem suferas 
pri tiu instruista trajto: mi ne maltrafas okazon instrui ion al iu....;-) 

La korektado de parola produktaĵo estas pli tikla. Mi traktos ĝin en alia 
artikolo. 


Renkontoj kun Diferenculoj: Rakontoj por Interkultura 
Edukado, verkita de Przemystaw Pawet Grzybowski, 
disponebla ĉe Edukado.net, kaj Amazon.com 

Recenzo de Dennis KEEFE, Universitato de Florida Atlantic, Usono 

Multe da Esperantaj gepatroj interesiĝas pri libroj en la Internacia Lingvo, 
kiuj taŭgas teme kaj nivele por iliaj infanoj. En Esperantujo dum la lasta 
jarcento ekaperis multe da diversaj libroj por junaj lemantoj niaj. La 
plejparto de tiuj Esperantaj verkoj por infanoj temas pri rakontoj aŭ fabeloj. 
En ili ofte abunde troviĝas allogaj bildoj, kaj depende de la verko, 
malmulte aŭ multe, aŭ eĉ multege da teksto. Gepatroj utiligas tiujn libretojn 
kaj librojn kelkfoje por instrui la lingvon, kaj kelkfoje por instmi pri la vivo 

mem. Kaj ĝuste pri tiu temo, lerni pri la vivo mem, troviĝas nova, bone 
verkita libro de Przemyslaw Grzybowski, nomata Renkontoj kun 
Diferenculoj: Rakontoj por Interkultura Edukado. Gepatroj, kiuj volas, ke 
iliaj infanoj ne nur lernu Esperanton, sed ankaŭ lernu pri homoj kaj 
toleremo, kaj specialaj pri tiuj homoj, kiuj diferenciĝas de la socia normo, 
certe ŝatos utiligi tiun bone verkitan libron. 

Kiel diras la titolo, la libro pritraktas Diferenculojn (ĉiam skribita en la 
libro kun majusklo). Kio estas Diferenculoj? Estas personoj, laŭ la aŭtoro, 
“kiuj pro diversaj kialoj distingiĝas en la socio. Oni ofte perceptas ilin kiel 
strangajn, malkutimajn, kaj pro tio oni ofte interesiĝas pri ili kaj klaĉas, 
kreante pri ili stereotipajn opiniojn.” Do tia kategorio de homo povas ankaŭ 
enhavi esperantistojn, kaj efektive, la avo de la ĉefrolulino de la libro estas 
membro de nia verda rondo. La avo uzadis sian lingvon por ĉirkaŭvojaĝi la 
mondon kaj fariĝi ankaŭ poligloto. Sed ne pensu, ke la libro turniĝas ĉirkaŭ 
la verda standardo; ĝi pritraktas esperantistojn nur iomete, kaj fokusiĝas 
ĉefe ne pri lingvaj diferencoj, sed pri homoj, kiuj estas mistaksataj kaj 
miskomprenataj pro diversaj kialoj. La temoj en la libroj estas variaj: 
korpaj kaj fizikaj malsanoj, maljuneco, memoroperdo, ksenofobio, religiaj 
diferencoj, diskriminacio kontraŭ samseksemuloj, handikapoj, senhejmeco, 
kancero kaj morto, holokaŭsto, diskriminacio, rifuĝintoj, inter aliaj. 

Ciu el la 17 mallongaj sed informriĉaj ĉapitroj tumiĝas ĉirkaŭ unu aŭ paro 
da Diferenculoj vidataj tra la okuloj de Kamila, kelkjara infano, 
akompanata de siaj gepatroj aŭ parencoj; ŝia avo, kiel dirite, estas 
esperantisto. Kamila scivolas pri tiuj homoj, kiujn ŝi renkontas dum sia 
ĉiutaga vivo, kaj ŝiaj familianoj helpas al ŝi kompreni, ke kvankam tiuj 
homoj diferenciĝas de la socio, en kiu ni vivas, tiuj Diferenculoj meritas 
nian plenan komprenon kaj estimon. Kamila lernas pri ili, kaj pro tio ankaŭ 
pri si mem kaj pri la mondo, en kiu ŝi vivas. 

Ĉie en la libro videblas, ke la aŭtoro estas bona konanto de infanoj kaj la 
mondo. Fakte li ne nur estas tia, li estas doktoro pri pedagogio, kaj estas 
fakulo pri interkultura kaj kompara edukado. Li bone konas sian temon kaj 
bone esprimas sin tra la ĉefrolulino de la libro, la infano Kamila. 
Esperantujo havas bonan ŝancon, ke nun estas profesia kaj talenta 
pedagogo, Doktoro Grzybowski, kiu verkas eduke, didaktike kaj pedagogie 
por niaj infanoj. La Intemacia Ligo de Esperantistaj Instmistoj, ILEI, 

bezonas ĝuste tiajn homojn, se ni volas komenci havi pli da efiko sur 
edukaj instancoj en Eŭropo kaj aliloke. 

La libro estas verkita por infanoj inter la aĝoj de ses kaj dek jaroj, tamen la 
aŭtoro indikas, ke gepatroj povas utiligi la libron, speciale partojn de ĝi, 
ankaŭ por pli junaj lernantoj. Ĉio dependas de la matureco de la infano 
mem, de la medio, en kiu la infano troviĝas, kaj de la emo de la gepatroj 
klarigi certajn temojn. Mi dirus, tamen, ke la libro povas servi ankaŭ al 
plenkreskuloj. En la kazo de adoltoj, pli maturaj homoj povas pridiskuti la 
libron en malgranda rondo, prikomentante la temojn pri miskompreno kaj 
diskriminacio, aldonante vivdetalojn, kiuj devenas de la longa kaj varia 
sperto de la plenkreskulo. Infanoj kaj plenkreskuloj, kiuj aprecas la bildan 
parton de infanaj libroj, certe ŝatos la kreive kaj lerte desegnitajn ilustraĵojn 
faritajn de Lucyna FlC. La ilustranto sukcese aldonas desegnaĵojn por ĉiu 
ĉapitro de la libro kaj kreas parton de la etoso, kiu estigas kompletan 
lernomomenton por la legantoj. 

Resume, ĉi tiu nova libro estas bona aldono en nia Esperanta biblioteko por 
infanaj libroj. Gi havas bonan lingvan stilon kaj interesajn familiajn 
renkontojn kun homoj, la Diferenculoj, pri kiuj ni informiĝas. La infanoj, 
kiuj lemas de ĉi tiu libro, komprenos pli bone, kiel ekkoni diversajn 
homojn tra sia infanaĝo, kaj ili lernos, kiel iĝi pli bonaj civitanoj en iom pli 
bona socio. La gepatroj, kiuj trairos la ĉapitrojn de ĉi tiu verko kune kun 
siaj gefiloj, lernos ankaŭ pri siaj infanoj kaj pri si mem. Leginda kaj 
priparolinda libro, kaj bona aldono al infana literaturo verkita, ne tiom por 
lerni lingvon, sed por lemi pri la vivo, pri tio kiel alfronti diskriminacion 
kaj kiel estigi socion de toleremo. 


ĈU VIATENTE LEGIS VIAN REVUON? 

ĈU VI POVAS DIRI, EN KIOM DA ARTIKOLOJ ONI PAROLAS PRIAMO? 
SE VI NE POVAS DIRI, VI DEVAS ĈION RELEGIH 

pri Thies, Senegalo: http://mirejo3.blogspot.ch/2011/02/thies.html; 

